ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ

ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱟᱨᱵᱟᱝ "ᱯᱚᱥᱪᱤᱢ ᱜᱳᱫᱟᱵᱚᱨᱤ ᱡᱤᱞᱞᱟ" ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱱᱚᱶᱟ ᱫᱚ ᱟᱲᱮ ᱟᱱᱫᱷᱨᱚ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱷᱤᱢᱟᱵᱚᱨᱚᱢ ᱨᱮ ᱢᱟᱱᱟᱜᱼᱟ ᱾ ᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱓,᱙᱓᱙,᱙᱖᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱠᱨᱩᱥᱱᱟ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱵᱚᱝᱜᱚ ᱫᱚᱨᱭᱟ ᱟᱨ ᱮᱛᱚᱢ ᱨᱮ ᱛᱮᱞᱮᱝᱜᱟᱱᱟ ᱦᱚᱱᱚᱛ ᱢᱮᱱᱟᱜᱼᱟ ᱾

 ᱱᱟᱜᱟᱢ 
᱗᱐᱐ ᱠᱷᱚᱱ ᱑᱒᱐᱐ ᱥᱟᱞᱮ ᱚᱠᱛᱚ ᱨᱮ ᱪᱟᱞᱩᱠᱭᱚ ᱵᱚᱝᱥᱚ ᱟᱲᱮ ᱟᱱᱫᱷᱨᱚ ᱠᱚ ᱥᱟᱥᱚᱱᱮᱫ ᱛᱟᱦᱮᱸᱫ ᱟᱨ ᱯᱮᱰᱟᱵᱮᱜᱤ ᱟᱹᱛᱩ ᱥᱩᱨ ᱵᱷᱮᱱᱜᱤ ᱜᱮ ᱫᱚ ᱟᱠᱚᱣᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱱᱟᱜᱟᱢ ᱪᱤᱱᱦᱟᱹ ᱫᱚ ᱯᱮᱰᱟᱵᱮᱜᱤ ᱟᱨ ᱜᱩᱱᱴᱩᱯᱟᱞᱤ ᱮᱢᱟᱱ ᱟᱹᱛᱩ ᱠᱚᱨᱮ ᱧᱮᱞ ᱧᱟᱢᱚᱜᱼᱟ ᱾ ᱮᱞᱩᱨᱩ ᱫᱚ ᱠᱚᱲᱤᱝᱜᱚ ᱥᱚᱢᱨᱟᱴ ᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱑᱔᱗᱑ ᱦᱟᱹᱵᱤᱡ ᱾ ᱚᱱᱟ ᱛᱟᱭᱚᱢ ᱜᱚᱡᱚᱯᱚᱛᱤ ᱭᱟᱜ ᱛᱤ ᱛᱮ ᱦᱮᱡ ᱮᱱᱟ ᱾ ᱑᱕᱑᱕ ᱥᱟᱞᱮ ᱨᱮ ᱥᱨᱤ ᱠᱨᱤᱥᱱᱟ ᱫᱮᱵᱟ ᱨᱟᱭᱟ ᱱᱚᱶᱟᱭ ᱜᱚᱵᱚᱞ ᱠᱮᱫᱟ ᱾ ᱵᱤᱡᱚᱭᱱᱚᱜᱚᱨᱚᱢ ᱨᱟᱡᱟ ᱢᱩᱪᱟᱹᱫ ᱛᱟᱭᱚᱢ ᱜᱚᱞᱠᱚᱱᱰᱟ ᱥᱩᱞᱛᱟᱱ ᱠᱩᱛᱩᱵᱽ ᱥᱟᱦ ᱤᱫᱤ ᱠᱮᱫᱼᱟᱭ ᱾ ᱑᱕ ᱮᱯᱨᱤᱞ ᱑᱙᱒᱕ ᱥᱟᱞᱮ ᱨᱮ ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱵᱮᱱᱟᱣ ᱮᱱᱟ ᱮᱞᱩᱨᱩ ᱢᱮᱥᱟ ᱠᱟᱛᱮ ᱟᱨ ᱮᱞᱩᱨᱩ ᱱᱟᱜᱟᱨ ᱨᱮᱜᱮ ᱦᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱟᱹᱯᱤᱥ ᱮᱢᱟᱱ ᱠᱚ ᱫᱚ ᱵᱮᱱᱟᱣ ᱮᱱᱟ ᱾

ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱫᱚ ᱢᱟᱨᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱑᱕ ᱮᱯᱨᱤᱞ ᱑᱙᱒᱕ ᱥᱟᱞᱮ ᱨᱮ ᱾ ᱜᱳᱫᱟᱵᱚᱨᱤ ᱦᱚᱱᱚᱛ ᱫᱚ ᱵᱟᱨ ᱦᱟᱹᱴᱤᱧ ᱠᱟᱛᱮ ᱢᱤᱫ ᱫᱚ ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ ᱟᱨ ᱟᱨᱢᱤᱫ ᱫᱚ ᱯᱟᱪᱮ ᱜᱳᱫᱟᱵᱚᱨᱤ ᱦᱚᱱᱚᱛ ᱧᱩᱛᱩᱢ ᱛᱮ ᱪᱷᱟᱹᱴᱭᱟᱹᱨ ᱮᱱᱟ ᱾

ᱚᱛᱱᱚ
ᱱᱚᱶᱟ ᱦᱚᱱᱚᱛ ᱫᱚ ᱗᱗᱔᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾ ᱚᱶᱟ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱠᱨᱩᱥᱱᱟ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱵᱚᱝᱜᱚ ᱫᱚᱨᱭᱟ ᱟᱨ ᱮᱛᱚᱢ ᱨᱮ ᱛᱮᱞᱮᱝᱜᱟᱱᱟ ᱦᱚᱱᱚᱛ ᱢᱮᱱᱟᱜᱼᱟ ᱾ ᱜᱳᱫᱟᱵᱚᱨᱤ ᱜᱟᱰᱟ ᱫᱚ ᱥᱟᱢᱟᱝ ᱥᱮᱦᱮᱫ ᱨᱮ ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ ᱮ ᱦᱟᱹᱴᱤᱧ ᱟᱠᱟᱫᱼᱟ ᱟᱨ ᱛᱟᱢᱤᱞᱮᱨᱩ ᱜᱟᱰᱟ ᱟᱨ ᱠᱚᱞᱮᱨᱩ ᱡᱚᱞᱟ (Kolleru Lake) ᱫᱚ ᱠᱨᱩᱥᱱᱟ ᱦᱚᱱᱚᱛ ᱮ ᱦᱟᱹᱴᱤᱧ ᱟᱠᱟᱫᱼᱟ ᱯᱟᱪᱮ ᱥᱮᱦᱮᱫ ᱨᱮ ᱾

 ᱦᱮ ᱥᱮᱱ 

 ᱚᱛ ᱦᱚᱨ (Roadways) 
ᱱᱚᱶᱟ ᱦᱚᱱᱚᱛ ᱨᱮ ᱑᱒᱒᱙ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱾ ᱱᱚᱱᱰᱮ ᱯᱚᱵᱞᱤᱠ ᱵᱚᱥ ᱥᱮᱵᱟ APSRTC ᱜᱚᱴᱟ ᱯᱟᱲᱟ ᱢᱮᱱᱟᱜᱼᱟ ᱾ ᱢᱟᱨᱟᱝ ᱨᱟᱡᱽ ᱰᱟᱦᱟᱨ  AH 45, NH-16, NH-216A ᱮᱢᱟᱱ ᱠᱚ ᱦᱚᱱᱚᱛ ᱛᱟᱞᱟ ᱛᱮ ᱯᱟᱨᱚᱢ ᱟᱠᱟᱱᱟ ᱾
ᱨᱮᱞ ᱦᱚᱨ
ᱫᱟᱜ ᱦᱚᱨ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ